SL Uradni list Evropske unije C 46/31

Obvestilo o vlogi za dovoljenje za raziskovanje geotermalnih virov

(2006/C 46/07)

Podjetje Geotermica s.r.l., s sedežem v S. Cataldo v pokrajini Caltanissetta (CL), Viale della Rinascita 6, davčna št. 02349731204, je 22. junija 2005 na podlagi zakona dežele Sicilija št. 14 z dne 3. julija 2000 (L.R.S. 3.7.2000 n. 14), s katerim se prenaša v domače predpise in izvaja Direktiva 94/22/ES, vložilo zahtevo za dovoljenje pri Odboru za industrijo, ki je pristojni organ za dodeljevanje rudarskih pravic na ozemlju dežele Sicilija in ki ima sedež v Via Ugo La Malfa 87/89, I-90146 Palermo, za raziskovanje geotermalnih virov na zemljiščih v površini 6 495 126 m2 v kraju Piana di Serraglio in okolici na južnem delu otoka Pantelleria, ki je občina v pokrajini Trapani.

Območje, ki je predmet vloge za dovoljenje, je označeno z neprekinjeno črto, ki povezuje spodaj določene točke A, B, C, D, E:

A) severovzhodni vogal stavbe Casa Valenza – 75 m nad obrežno cesto na 116 m nadmorske višine;

B) vzhodni vogal stavbe Casa Bonomo na jugu C.da Kahassa na 165 m nadmorske višine;

C) južni vogal nedoločenega dammusa na višini med 516 in 780 m SZ od stavbe Casa Pinedo;

D) zahodni vogal stavbe Casa Rizzo južno od notranje obkrožne ceste na 250 m nadmorske višine;

E) severozahodni vogal stavbe Casa Valenza – 370 m vzhodno od Cuddie Patite na 370 m nadmorske višine.

Zemljepisne koordinate

Točka Zemljepisna širina S Zemljepisna dolžina V (M. Mario) A 36° 45′ 08,43″ 11° 58′ 58,34″ B 36° 45′ 53,84″ 11° 59′ 00,83″ C 36° 46′ 33,57″ 12° 00′ 29,12″ D 36° 46′ 18,97″ 12° 01′ 25,59″ E 36° 45′ 36,00″ 12° 01′ 41,25″

Zainteresirane strani lahko predložijo vlogo za dovoljenje za to območje v 90 dneh od objave tega obvestila v Uradnem listu Evropske skupnosti; vloge, prejete po navedenem roku, ne bodo obravnavane. Odlok o izdaji dovoljenja za raziskovanje bo izdan v šestih mesecih od skrajnega roka za predložitev morebitnih vlog subjektov, ki želijo pridobiti isto dovoljenje. V skladu s členom 5(1) Direktive 94/22/ES se obvešča, da so bila merila za izdajo dovoljenj za iskanje, raziskovanje in izkoriščanje ogljikovodikov že objavljena v Uradnem listu Evropskih skupnosti C 396 z dne 19. decembra 1998, kot določa zakonodajni odlok predsednika republike št. 625 z dne 25. novembra 1996 (Decreto Legislativo del Presidente della Repubblica del 25 Novembre 1996, n. 625) (objavljen v Uradnem listu Italijanske republike št. 293 z dne 14. decembra 1996), s katerim se zgoraj navedena direktiva prenaša v italijansko zakonodajo in v njej izvaja, in kot navaja zgoraj navedeni zakon dežele Sicilije št. 14 z dne 3. julija 2000 (objavljenim v Uradnem listu dežele Sicilije št. 32 z dne 7. julija 2000) (Gazzetta Ufficiale della Regione Siciliana del 7.7.2000 n. 32).

Pogoji in zahteve za opravljanje ali prenehanje dejavnosti določa zgoraj navedeni zakon dežele Sicilija št. 14 z dne 3. julija 2000 in tipska specifikacija, ki je bila izdana z odlokoma odbornika za industrijo št. 91 z dne 30. oktobra 2003 in št. 88 z dne 20. oktobra 2004 (Decreti 30.10.2003 n.91 e 20.10.2004 n. 88 dell'Assessore per l'Industria), objavljenima v Uradnem listu dežele Sicilija št. 49, del I, z dne 14. novembra 2003 in št. 46, del I, z dne 5. novembra 2004.

Dokumentacija o vlogi je deponirana pri Deželnem uradu za ogljikovodike in geotermalno energijo, Deželni oddelek za rudarstvo, Via C. Camilliani 87, I-90145 Palermo, kjer je na vpogled zainteresiranim stranem.